DA Den Europæiske Unions Tidende C 252/16

Offentliggørelse af en ansøgning i henhold til artikel 6, stk. 2, i Rådets forordning (EF) nr. 510/2006 om beskyttelse af geografiske betegnelser og oprindelsesbetegnelser for landbrugsprodukter og fødevarer

2010/C 252/06

Denne offentliggørelse giver ret til at gøre indsigelse mod ansøgningen, jf. artikel 7 i Rådets forordning (EF) nr. 510/2006 (1). Indsigelser skal være Kommissionen i hænde senest seks måneder efter datoen for denne offentliggørelse.

ENHEDSDOKUMENT

RÅDETS FORORDNING (EF) Nr. 510/2006

» «(SHAANXI PING GUO)

EF-Nr.: CN-PDO-0005-0629-16.07.2007

BGB ( ) BOB ( X )

1. Betegnelse:

» « (Shaanxi ping guo)

2. Medlemsstat eller tredjeland:

Folkerepublikken Kina

3. Beskrivelse af landbrugsproduktet eller fødevaren:

3.1. Produkttype:

Kategori 1.6. Frugt, grøntsager og korn, også forarbejdet

3.2. Beskrivelse af produktet med betegnelsen i punkt 1:

Shaanxi ping guo dyrkes på løsshøjsletten i Weibei-regionen i store højder og med masser af solskin og frugtbar jordbund. Alle disse naturbetingelser bidrager til æblernes kendetegn såsom »skinnende farve for de røde sorter, skøn for den gulgrønne sort, tyk skræl (kutikula), sprødt frugtkød, passende sød og syrlig smag, lang lagertid og velegnet til transport«.

De sensoriske indekstal for de fem forskellige sorter, der egner sig til avl af Shaanxi-æbler, er som følger: æblerne (fem sorter) bør dyrkes til fuld modning med ren skræl, fri for fremmed lugt eller usædvanligt vandindhold fra ydre kilder. De bør være så tilpas modne, at de kan spises friske eller oplagres. De modne æbler bør udvise den karakteristiske farve og glans. Det »gennemsnitlige formindekstal« bør være ≥ 0,7.

De fysiokemiske indekstal for de fem sorter, der egner sig til dyrkning af Shaanxi-æbler, er som følger:

Sort Æblets diameter mindst (mm) (≥) Overflade med farve mindst (%) (≥) Æblets hårdhed (kgf/cm2) Opløselige tørstoffer (%) Syre (%) Kat. ekstra Kat. I Kat. II Kat. Ekstra Kat. I Kat. II ≥ ≥ ≤ Fuji 80 75 70 skinnende rød 85 skinnende rød 80 skinnende rød 70 7,5 14 0,4 Qinguan 80 75 70 skinnende rød 90 skinnende rød 85 skinnende rød 80 7 14 0,3 Yuanshuai 80 75 70 skinnende rød 95 skinnende rød 90 skinnende rød 80 7 13 0,3 Gala 75 70 65 skinnende rød 80 skinnende rød 70 skinnende rød 65 7 13 0,4 Jinguan 80 75 70 gullig-grøn gullig-grøn gullig-grøn 7 13 0,4

3.3. Råvarer:

—

3.4. Foder (kun for produkter af animalsk oprindelse):

—

3.5. Produktionsetaper, der skal finde sted i det afgrænsede geografiske område:

—

3.6. Særlige regler vedrørende udskæring, rivning, emballering osv.:

Emballering, oplagring og transport

Æblerne emballeres af de virksomheder, der har fået tildelt den geografiske betegnelse Shaanxi ping guo, under tilsyn af kontoret for oprindelsessteder og beskyttelse af geografiske betegnelser. Et kvalitetssporingskort lægges i hver kasse, så æblerne kan spores med henblik på kvalitetskontrol.

3.7. Særlige mærkningsregler:

3.7.1. Emballeringsmærkatet på hver enkelt forsendelse bør have ensartet form og indhold.

3.7.2. Foruden virksomhedens beskyttede varemærke bør hver kasse på ydersiden være forsynet med det særlige mærkat for oprindelsesstedet (mærke) for at beskytte Shaanxi ping guo-æblerne. Mærkatet bør også angive sort, klasse (specifikation), nettovægt, dyrkningsområde og forhandler eller afsender. Teksten bør være klar og korrekt, og farven skal være let at se. Oplysningerne på kassens yderside skal svare til produkterne indeni, og hvert produkt i kassen bør være forsynet med et særligt mærkat.

4. Præcis afgrænsning af det geografiske område:

Det afgrænsede beskyttede område for dyrkning af Shaanxi ping guo ligger ved breddegrad 34° 38′-37° 02′ nord og længdegrad 105° 35′-110° 37′ øst i midten af løsshøjsletten i det nordøstlige Kina. Området består navnlig af slugter og kløfter, og løssjord er den vigtigste jordbundstype. Klimaet er halvfugtigt til halvtørt.

Det afgrænsede beskyttede produktionsområde for Shaanxi ping guo omfatter alle byer og landsbyer i de 15 amter og regioner i Shaanxi-provinsen, inkl. Baota-regionen, Fu-amtet, Yichuan, Luochuan, Huangling, Yintai-distriktet, Yaozhou-distriktet, Yijun, Fengxiang, Baishui, Heyang, Xunyi, Yongshou, Changwu og Chunhua samt dele af byerne og landsbyerne i andre 14 »amter« (byer eller regioner), dvs. Chencang-distriktet, Jintai-distriktet, Weibin-distriktet, Qishan, Fufeng, Longxian-amtet, Qianyang, Pucheng, Chengcheng, Hancheng, Fuping, Liquan, Qianxian amt og Binxian amt.

5. Tilknytning til det geografiske område:

5.1. Det geografiske områdes egenart:

Løsshøjsletten i Weibei-regionen i Shaanxi omfatter et varmt område, et varmt temperet område og det nordlige subtropiske område. Den ligger lige syd for Den Gule Flod og lige nord for Yangtze-floden. Området er beliggende i store højder og er kendetegnet ved store udsving i dagtemperaturerne. I området findes der et støvet jordbundslag med et rigt indhold af sporstoffer såsom K, Ca, Mn, Zn, Se osv. Området består især af kløfter og slugter med løss som den vigtigste jordbundstype. Klimaet er halvfugtigt til halvtørt.

5.2. Produktets særlige kendetegn:

5.2.1. Skinnende farve

Farven er et af de vigtigste kendetegn for disse æblers udseende og handelsværdi. Shaanxi-æblernes fremragende farve skyldes, at de farves tidligt og let. Æblet har derfor en skinnende farve på en stor del af overfladen.

5.2.2. Tyk skræl

Skrællen indeholder mange af de nærings- og andre stoffer, som bidrager til æblernes sundhedsværdi. Skrællens tykkelse bidrager til æblernes klare, uplettede overflade og det store pektinindhold.

5.2.3. Kraftig smag

Smagen er et af de vigtigste kendetegn ved disse æblers kvalitet. Den kraftige smag af Shaanxi ping guo skyldes det store sukkerindhold, det sprøde frugtkød, den stærke duft og de mange næringsstoffer.

5.2.4. Tolerance for oplagring og transport

Æblernes egnethed til oplagring og transport er en meget vigtig faktor for at sikre salg hele året rundt, der kan forlænge æblernes hyldeliv, gøre dem egnet til international handel og øge deres værdi. Shaanxi-æbler har en tyk skræl, mange voksagtige stoffer i frugtkødet, en kompakt frugt med stor fasthed og stort indhold af opløselige tørstoffer. Alle disse egenskaber gør, at Shaanxi-æbler er særdeles velegnet til oplagring og transport.

5.3. Årsagssammenhængen mellem det geografiske område og produktets kvalitet, omdømme eller andre kendetegn:

Løsshøjsletten nord for Weihe-floden i Shaanxi er et område, der på kryds og tværs gennemskæres af kløfter og slugter, og hvis jordbund består af et tykt lag frugtbar jord hen over de mange bakkedrag og de tørre sletter. Klimaet her er ideelt til dyrkning af æbletræer. De enestående naturforhold og kulturarven har bidraget til Shaanxi-æblerne særlige kvalitet.

5.3.1. Naturforhold

5.3.1.1. Jordbund

Det tykke jordlag, der dækker æbledyrkningsarealet i Shaanxi-provinsen, er mellem 80 og 200 meter dybt. Den bløde løssjord, der indeholder mange sporstoffer (fx jern, kalk osv.), som er gode for menneskers sundhed, bidrager også til den gode luftstrøm, fugtighed og frugtbarhed og skaber særdeles velegnede vilkår for udvikling af æbletræernes rodsystem. Løssjorden sikrer også, at der er tilstrækkeligt med vand og næringsstoffer til at dække træernes og æblernes vækstbehov. Jordbunden i denne region opfylder således vilkårene for frugtkvaliteten og dermed også disse æblers egenart.

5.3.1.2. Klima

Dyrkningsarealet for Shaanxi-æbler ligger mellem 800 og 1 200 meter over havoverfladen og har en lysintensitet på 3 500-50 000 cd og 2 200 til 2 400 timers solskin om året. Fra august til september kan der måles over 300 timers solskin. De store højder garanterer tilstrækkeligt solskin til frugterne og giver dem en skinnende farve og en tyk vokset skræl samt stort indhold af sukker, syre og vitamin C. De gør også æblerne mere hårdføre.

De store udsving i dagtemperaturerne bidrager til, at der opsamles en ret stor mængde næringsstoffer i æbletræerne og giver æblerne et stort sukkerindhold og en særlig smag, som gør æblerne populære.

Det vand, der er nødvendigt for æbledyrkningen, kommer fra den naturlige nedbør. Æbledyrkningsområdet i Shaanxi-provinsen har moderat nedbør hele året rundt med en årlig nedbørsmængde på 560-750 mm. Luftfugtigheden er ret lav, hvilket hæmmer spredning og vækst af insekter og andre skadegørere og dermed begrænser risikoen for sygdomme og skadegørere i området.

5.3.2. Den menneskelige dimension

Popularisering og anvendelse af de fire nøgleteknikker, nemlig »træformning, stærk grendannelse, behændig bestøvning og skadesfri produktion«, har i høj grad bidraget til at øge kvaliteten af og sikkerhedsnormerne for Shaanxi ping guo.

Henvisning til offentliggørelsen af varespecifikationen:

EU-LINK med DOOR-ansøgning

(1) EUT L 93 af 31.3.2006, s. 12.